Nafarroako Gorteetako kide den eta Alderdi Popularra talde parlamentarioari atxikita dagoen foru parlamentari Javier García Jiménez jaunak honako galdera idatzi hau egin du, Legebiltzarreko Erregelamenduan xedatzen denaren babesean:Foru-dekretuaren proiektuaren gaur egungo testuak zergatik baimentzen du bingoetan dauden B motako makinak joko-aretoak ixteko ordua eta gero funtzionatzen egotea? (11-24/PES-00320). Hona Barneko, Funtzio Publikoko eta Justiziako kontseilariaren erantzuna:

Lehen lehendakariorde eta Lehendakaritza eta Berdintasuneko kontseilaria: Félix Taberna Monzón

Barneko, Funtzio Publikoko eta Justiziako kontseilariaren ordez (Nafarroako Foru Komunitateko lehendakariaren 17/2024 Foru Dekretua, uztailaren 3koa)

Bingo-areto gisa jarduteko baimenak esan nahi du zilegi dela, ohiko bingo-jokoa merkaturatzeaz gain, bezeroei beste joko batzuk eskaintzea ere, B motako makinen bitartez.

Nafarroako Foru Komunitateko Jokoen eta Apustuen Erregelamendua onesten duen foru-dekretu proiektuaren 166. artikuluak joko-areto edo -instalazioen itxiera-ordutegi orokorra jasotzen du: bingo-aretoena 03:00ak dira; joko-aretoena, 00:30a; eta kirol-apustuetarako lokalena, 00:30a. Alegia: artikuluak ez du inolako murriztapenik ezartzen lokaletan egiten diren jokoentzat, baizik eta kasuko lokalaren itxiera-ordutegia zehazten du –bingo-aretoa, joko-aretoa nahiz apustu-lokala dela–, halako moldez non ez baita zalantzan jartzen B motako makinek bingoetan funtzionatzen jarraitzea joko-aretoen itxiera-orduaz harago.

Hori guztia jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko uztailaren 22an

Lehen lehendakariorde eta Lehendakaritza eta Berdintasuneko kontseilaria: Félix Taberna Monzón

Barneko, Funtzio Publikoko eta Justiziako kontseilariaren ordez (Nafarroako Foru Komunitateko lehendakariaren 17/2024 Foru Dekretua, uztailaren 3koa)